(Návrh)

ZÁKON

z ... 2026,

[bookmark: _Hlk240546740]ktorým sa dopĺňa zákon Slovenskej národnej rady č. 372/1990 Zb. o priestupkoch 
v znení neskorších predpisov a ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov


Národná rada Slovenskej republiky sa uzniesla na tomto zákone:

Čl. I

Zákon Slovenskej národnej rady č. 372/1990 Zb. o priestupkoch v znení zákona Slovenskej národnej rady č. 524/1990 Zb., zákona Slovenskej národnej rady č. 266/1992 Zb., zákona Slovenskej národnej rady č. 295/1992 Zb., zákona Slovenskej národnej rady č. 511/1992 Zb., zákona Národnej rady Slovenskej republiky č. 237/1993 Z. z., zákona Národnej rady Slovenskej republiky č. 42/1994 Z. z., zákona Národnej rady Slovenskej republiky č. 248/1994 Z. z., zákona Národnej rady Slovenskej republiky č. 249/1994 Z. z., zákona Národnej rady Slovenskej republiky č. 250/1994 Z. z., zákona Národnej rady Slovenskej republiky č. 202/1995 Z. z., zákona Národnej rady Slovenskej republiky č. 207/1995 Z. z., zákona Národnej rady Slovenskej republiky č. 265/1995 Z. z., zákona Národnej rady Slovenskej republiky č. 285/1995 Z. z., zákona Národnej rady Slovenskej republiky č. 160/1996 Z. z., zákona Národnej rady Slovenskej republiky č. 168/1996 Z. z., zákona č. 143/1998 Z. z., nálezu Ústavného súdu Slovenskej republiky č. 319/1998 Z. z., zákona č. 298/1999 Z. z., zákona č. 313/1999 Z. z., zákona č. 195/2000 Z. z., zákona č. 211/2000 Z. z., zákona č. 367/2000 Z. z., zákona č. 122/2001 Z. z., zákona č. 223/2001 Z. z., zákona č. 253/2001 Z. z., zákona č. 441/2001 Z. z., zákona č. 490/2001 Z. z., zákona č. 507/2001 Z. z., zákona č. 139/2002 Z. z., zákona č. 422/2002 Z. z., zákona č. 190/2003 Z. z., zákona č. 430/2003 Z. z., zákona č. 510/2003 Z. z., zákona č. 515/2003 Z. z., zákona č. 534/2003 Z. z., zákona č. 364/2004 Z. z., zákona č. 533/2004 Z. z., zákona č. 656/2004 Z. z., zákona č. 570/2005 Z. z., zákona č. 650/2005 Z. z., zákona č. 211/2006 Z. z., zákona č. 224/2006 Z. z., zákona č. 250/2007 Z. z., zákona č. 547/2007 Z. z., zákona č. 666/2007 Z. z., zákona č. 86/2008 Z. z., zákona č. 245/2008 Z. z., zákona č. 298/2008 Z. z., zákona č. 445/2008 Z. z., zákona č. 479/2008 Z. z., zákona č. 491/2008 Z. z., zákona č. 8/2009 Z. z., zákona č. 70/2009 Z. z., zákona č. 72/2009 Z. z., zákona č. 191/2009 Z. z., zákona č. 206/2009 Z. z., zákona č. 387/2009 Z. z., zákona č. 465/2009 Z. z., zákona č. 513/2009 Z. z., zákona č. 60/2010 Z. z., zákona č. 433/2010 Z. z., zákona č. 547/2010 Z. z., zákona č. 313/2011 Z. z., zákona č. 362/2011 Z. z., zákona č. 79/2012 Z. z., zákona č. 96/2012 Z. z., zákona č. 31/2013 Z. z., zákona č. 80/2013 Z. z., zákona č. 94/2013 Z. z., zákona č. 299/2013 Z. z., zákona č. 388/2013 Z. z., zákona č. 417/2013 Z. z., zákona č. 474/2013 Z. z., zákona č. 1/2014 Z. z., zákona č. 204/2014 Z. z., zákona č. 374/2014 Z. z., zákona č. 397/2015 Z. z., zákona č. 430/2015 Z. z., zákona č. 125/2016 Z. z., zákona č. 311/2016 Z. z, zákona č. 315/2016 Z. z., zákona č. 393/2019 Z. z., zákona č. 338/2020 Z. z., zákona č. 146/2021 Z. z., zákona č. 412/2021 Z. z., zákona č. 246/2022 Z. z., zákona č. 183/2023 Z. z., zákona č. 330/2023 Z. z., zákona č. 40/2024 Z. z., zákona č. 166/2024 Z. z., zákona č. 380/2024 Z. z., zákona č. 387/2024 Z. z., zákona č. 150/2025 Z. z., zákona č. 129/2026 Z. z. a zákona č. 131/2026 Z. z. sa dopĺňa takto:

1. § 85 sa dopĺňa odsekom 5, ktorý znie:
„(5) Ustanovenia odsekov 1 až 4 sa nevzťahujú na orgány Policajného zboru.“.

2. Za § 85 sa vkladá § 85a, ktorý vrátane nadpisu znie:
[bookmark: _Hlk244771634]„§ 85a
Osobitné ustanovenia k ukladaniu pokút orgánmi Policajného zboru v blokovom konaní v elektronickej podobe

(1)  Orgán Policajného zboru o uložení blokovej pokuty vystaví prostredníctvom informačného systému Ministerstva vnútra Slovenskej republiky blok na pokutu v elektronickej podobe. Uloženie blokovej pokuty sa zaeviduje v informačnom systéme Ministerstva vnútra Slovenskej republiky pod jedinečným identifikačným číslom.

(2) Blok na pokutu v elektronickej podobe obsahuje
a) označenie orgánu, ktorý uložil pokutu v blokovom konaní,
b) meno, priezvisko, rodné číslo alebo dátum narodenia, ak páchateľ priestupku nemá rodné číslo a adresu pobytu páchateľa priestupku,
c) druh a číslo dokladu totožnosti a štát vydania,
d) dátum, čas a miesto spáchania priestupku a jeho právnu kvalifikáciu,
e) výšku uloženej pokuty.

(3) Pokutu uloženú v blokovom konaní orgánom Policajného zboru nemožno zaplatiť v hotovosti príslušníkovi Policajného zboru. Páchateľ priestupku môže pokutu zaplatiť na mieste niektorým z bezhotovostných spôsobov platby. Po zaplatení pokuty sa identifikačné údaje platby priradia k jedinečnému identifikačnému číslu bloku na pokutu a informačný systém Ministerstva vnútra Slovenskej republiky odošle jedinečné identifikačné číslo bloku na pokutu páchateľovi priestupku, len ak poskytne číslo mobilného telefónu alebo emailovú adresu.

(4) Ak nemôže páchateľ priestupku pokutu zaplatiť na mieste, orgán Policajného zboru vystaví páchateľovi priestupku blok na pokutu na mieste nezaplatenú,  ktorý autorizuje podľa osobitného predpisu.9) Vystavenie bloku na pokutu na mieste nezaplatenú páchateľ priestupku podpíše. Na účely odoslania jedinečného identifikačného čísla bloku na pokutu na mieste nezaplatenú môže páchateľ priestupku uviesť číslo mobilného telefónu alebo adresu elektronickej pošty. Ak páchateľ priestupku údaje podľa predchádzajúcej vety neuvedie, blok na pokutu na mieste nezaplatenú s údajmi podľa odseku 5 sa mu zašle prostredníctvom centrálneho úradného doručovania.

(5) Blok na pokutu na mieste nezaplatenú v elektronickej podobe obsahuje okrem údajov podľa odseku 2 aj lehotu na zaplatenie pokuty, poučenie o následkoch jej nezaplatenia v tejto lehote, platobné údaje potrebné na zaplatenie pokuty, najmä číslo bankového účtu, variabilný symbol a špecifický symbol, a QR kód obsahujúci platobné údaje.

(6) Páchateľ priestupku je povinný pokutu na mieste nezaplatenú zaplatiť na bankový účet podľa platobných údajov podľa odseku 5.“.
Poznámka pod čiarou k odkazu 9 znie:
„9) Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.“.
3. [bookmark: _Hlk242785902]V § 89a ods. 3 písm. l) sa za slová „na mieste“ vkladá čiarka a slová „alebo jedinečného identifikačného čísla bloku na pokutu alebo jedinečného identifikačného čísla bloku na pokutu na mieste nezaplatenú“.

4. V § 89a sa odsek 3 dopĺňa písmenom m), ktoré znie:
„m) číslo mobilného telefónu a emailovú adresu, ak ich páchateľ priestupku poskytol.“.

5. Za § 96d sa vkladá § 96e, ktorý vrátane nadpisu znie:
[bookmark: _Hlk239925437]„§ 96e
Prechodné ustanovenie k úpravám účinným od 1. marca 2027

Orgán Policajného zboru do 29. februára 2028 pri ukladaní pokút v blokovom konaní postupuje podľa ustanovení tohto zákona účinných do 28. februára 2027.“.

Čl. II

Zákon č. 8/2009 Z. z. o cestnej premávke a o zmene a doplnení niektorých zákonov v znení zákona č. 84/2009 Z. z., zákona č. 188/2009 Z. z., zákona č. 199/2009 Z. z., zákona č. 144/2010 Z. z., zákona č. 119/2011 Z. z., zákona č. 249/2011 Z. z., zákona č. 313/2011 Z. z., zákona č. 68/2012 Z. z., zákona č. 317/2012 Z. z., zákona č. 357/2012 Z. z., zákona č. 42/2013 Z. z., zákona č. 98/2013 Z. z., zákona č. 180/2013 Z. z., zákona č. 213/2013 Z. z., zákona č. 290/2013 Z. z., zákona č. 388/2013 Z. z., zákona č. 474/2013 Z. z., zákona č. 488/2013 Z. z., zákona č. 387/2015 Z. z., zákona č. 430/2015 Z. z., zákona č. 311/2016 Z. z., zákona č. 106/2018 Z. z., zákona č. 393/2019 Z. z., zákona č. 73/2020 Z. z., zákona č. 423/2020 Z. z., zákona č. 128/2021 Z. z., zákona č. 145/2021 Z. z., zákona č. 146/2021 Z. z., zákona č. 148/2021 Z. z., zákona č. 310/2021 Z. z., zákona č. 404/2021 Z. z., zákona č. 406/2021 Z. z., zákona č. 455/2021 Z. z., zákona č. 508/2021 Z. z., zákona č. 98/2022 Z. z., zákona č. 179/2022 Z. z., zákona č. 181/2022 Z. z., zákona č. 246/2022 Z. z., zákona č. 366/2022 Z. z., zákona č. 429/2022 Z. z., zákona č. 48/2023 Z. z., zákona č. 42/2024 Z. z., zákona č. 160/2024 Z. z., zákona č. 177/2024 Z. z., zákona č. 307/2024 Z. z., zákona č. 357/2024 Z. z., zákona č. 364/2024 Z. z., zákona č. 140/2025 Z. z., zákona č. 150/2025 Z. z., zákona č. 314/2025 Z. z., zákona č. 315/2025 Z. z., zákona č. 384/2025 Z. z., zákona č. 77/2026 Z. z. a zákona č. 131/2026 Z. z. sa mení a dopĺňa takto: 

1. V § 71 ods. 1 sa na konci pripája veta: „Policajt postupuje podľa prvej vety aj vtedy, ak vodič nepredložil policajtovi ku kontrole vodičský preukaz.“.

2. V § 71 ods. 8 sa slová „podľa odseku 1 alebo odseku 6“ nahrádzajú slovami „podľa odseku 1, 6 alebo 9“.

3. § 71 sa dopĺňa odsekom 9, ktorý znie:
„(9) Policajt je oprávnený zadržať vodičský preukaz jeho držiteľovi, ak pri kontrole v cestnej premávke zistí, že nezaplatil pokutu uloženú mu v inom konaní za priestupok uvedený v odseku 1. Ustanovenia odsekov 2 až 5 sa použijú primerane.“.  

Čl. III

Tento zákon nadobúda účinnosť 1. marca 2027.

